De ce goana după criptomonede declanșată de Trump s-ar putea sfârși într-un dezastru. Transformarea lumii financiare a început deja
Echipa lui Donald Trump este pe cale să aducă finanțele digitale în mainstream. În timp ce administrația Biden a încercat din greu să prevină infiltrarea industriei cripto în Wall Street, Trump și-a lansat propria monedă digitală meme – $TRUMP, s-a înconjurat de oameni care au investit masiv în criptomonede și a semnat un ordin executiv prin care a anunțat că activele digitale vor juca un „rol crucial în inovare și dezvoltarea economică a Statelor Unite”. Pariul lui Trump pe cripto, însă, s-ar putea termina într-un dezastru cu consecințe grave pentru America, potrivit The Economist.